CELEX: 32005R1318
Language: mt
Date: 2005-08-11
Title: 1318/2005/KE: Ir-Regolament tal-Kummissjoni (KE) Nru 1318/2005 tal- 11 ta' Awwissu 2005 li jemenda l-Annexx II tar-Regolament tal-Kunsill (KEE) Nru 2092/91 dwar produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               223
            
         IR-REGOLAMENT TAL-KUMMISSJONI (KE) Nru 1318/2005
   tal-11 ta' Awwissu 2005
   li jemenda l-Annexx II tar-Regolament tal-Kunsill (KEE) Nru 2092/91 dwar produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2092/91 tal-24 ta' Ġunju 1991 dwar produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel (1) u b'mod partikulari t-tieni inċiż tal-Artikolu 13,
   Billi:
   
               (1)
            
            
               Skont il-proċedura prevista fl-Artikolu 7(4) tar-Regolament (KEE) Nru 2092/91, ċerti Stati Membri mill-2002 ippreżentaw informazzjoni bil-ħsieb li jinkludu ċerti prodotti fl-Anness II ta' dak ir-Regolament.
            
         
               (2)
            
            
               Ġir industrijali, prodott sekondarju mill-produzzjoni ta' melħ raffinat mill-ilma mielaħ li jinsab fil-muntanji, huwa meqjus essenzjali għal rekwiżiti speċifiċi għall-ikkundizzjonar u n-nutrizzjoni tal-ħamrija f'uħud mill-Istati Membri u nstab li ma kellu ebda impatt ta' ħsara fuq l-ambjent.
            
         
               (3)
            
            
               L-idrossidu tal-kalċju nstab li huwa essenzjali biex tkun ikkontrollata marda tal-fungus f'siġar tal-frott f'ċerti klimi. Il-kontroll ta' din il-marda fi produzzjoni organika huwa diffiċli u jirrikjedi l-użu tar-ram, liema użu jista' jitnaqqas billi jkun applikat l-idrossidu tal-kalċju.
            
         
               (4)
            
            
               L-etilene huwa diġà inkluż fil-Parti B tal-Anness II tar-Regolament (KEE) Nru 2092/91 bħala sustanza ta' użu tradizzjoni fil-biedja organika. Deher xieraq li jkunu kompluti l-kundizzjonijiet għall-użu ta' dik is-sustanza sabiex ikunu koperti, barra l-banana, ċertu frott ieħor li għalih l-etilene huwa meħtieġ fil-produzzjoni.
            
         
               (5)
            
            
               L-Anness II tar-Regolament (KEE) Nru 2092/91 għandu għalhekk ikun emendat skont dan.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat imwaqqaf bl-Artikolu 14 tar-Regolament (KEE) Nru 2092/91,
            
         ADOTTAT DAN IR-REGOLAMENT:
   Artiklu 1
   L-Anness II tar-Regolament (KEE) Nru 2092/91 huwa emendat skont l-Anness ta' dan ir-Regolament.
   Artiklu 2
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 11 ta' Awwissu 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 198, 22.7.1991, p. 1. Ir-Regolament kif l-aħħar emendat mir-Regolament tal-Kummissjoni (KE) Nru 2254/2004 (ĠU L 385, 29.12.2004, p. 20)
   
      ANNESS
      L-Anness II tar-Regolament (KEE) Nru 2092/91 għandu għalhekk ikun emendat kif ġej:
      
                  (1)
               
               
                  Fit-tabella għall-Part A “Fertilizzanti u kundizzjonarji tal-ħamrija” l-entrata li ġejja tiddaħħal wara l-entrata “ġir industrijali mill-produzzjoni taz-zokkor”:
                  
                              Isem
                           
                           
                              Deskrizzjoni, rekwiżiti għall-kompożizzjoni, kundizzjonijiet għall-użu
                           
                        
                              “Ġir industrijali mill-produzzjoni ta’ melħ raffinat
                           
                           
                              Prodott sekondarju ta’ produzzjoni ta’ melħ raffinat minn ilma mielaħ li jinsab fil-muntanji
                              Ħtieġa rikonoxxuta mill-korp ta’ spezzjoni jew awtorità ta’ spezzjoni”
                           
                        
            
                  (2)
               
               
                  Fil-Parti B “Pestiċidi”, punt 1. “Prodotti għall-protezzjoni ta’ pjanti” huwa emendat kif ġej:
                  
                              (a)
                           
                           
                              Fit-tabella IV “Sustanzi oħra minn użu tradizzjonali fil-biedja organika”, l-entrata rigward “etilene” hija mibdula b’li ġej:
                              
                                          Isem
                                       
                                       
                                          Deskrizzjoni, rekwiżiti tal-kompożizzjoni, kundizzjonijiet għall-użu
                                       
                                    
                                          “(*) Etilene
                                       
                                       
                                          Sajran tal-banana, kiwi u kaki; Induzzjoni tal-fjura tal-ananas
                                          Ħtieġa rikonoxxuta mill-korp ta’ spezzjoni jew awtorità ta’ spezzjoni”
                                       
                                    
                        
                              (b)
                           
                           
                              Tiżdied it-tabella V li ġejja:
                              “V.   Sustanzi oħra
                              
                                          Isem
                                       
                                       
                                          Deskrizzjoni, rekwiżiti ta’ kompożizzjoni, kundizzjonijiet għall-użu
                                       
                                    
                                          Idrossidu tal-kalċju
                                       
                                       
                                          Fungiċida
                                          Fis-siġar tal-frott biss, fosthom mixtliet, biex tkun ikkontrollata n-Nectria galligena”